經數:一八二四

經名:中觀論疏卷第六末

頁數:一○一

上	欄

也. 問云何破之. 答生死有始卽世間有邊. 無

始卽是無邊. 有邊無邊是十四難耶. 大小乘

經明佛不答. 以是義故不應定執有始無始

也. 又智度論云. 若破有始還說無始. 譬如濟

人以火還著深水. 以是義故二俱有過. 問佛

是一切智人何故不答十四難耶. 答如來出

世本爲拔衆生老病死苦. 若答十四難則增

諸結. 故不答之. 問有始無始二俱有過. 何

故十八空內有無始空. 不明有始空耶. 答龍

樹云. 有始無始俱爲邪見. 而佛多破有始明

於無始. 今說無始尙空何肉有始. 故但說無

始空. 卽知有始亦空. 智度論明有始無始雖

皆邪見. 而佛多說無始. 不應云小乘明無始

大乘明有始. 問涅槃云. 十地菩薩見終不見

始諸佛如來見始見終. 云何言大乘不說生

死始終耶. 答涅槃經雖有此言亦不分明辨

生死之始. 河西道朗對曇無讖□涅槃經釋

此語. 但據十二因緣明其始終. 無明細故未

觀其始. 老死粗故以鑒其終佛則粗細俱明.

則始終□見. 問本住與本際何異. 答本住是

人名. 本際爲法秤. 又本際都是人法始起處

也. 圓開爲二. 前問次答. 問有二意. 初引經.

次問論主. 問品稱破本際. 云何乃引無本際

經. 答有二義. 一云外人初立有本際. 佛說無

本際經破之. 以不受此言故問論主. 二者外

人疑於佛經言無 本際. 云何旣說有生及以

死應有本際. 今申經無本際破外人謂有本

際. 故云破本際品也. 是中說有衆生有生死

第二外人引佛經難論主經說有衆生者有人

中	欄

也有生死者. 有法也. 以何因緣而作是說者.

疑經有衆生有死何故無本際. 二難論主

上品末呵責之言. 經旣說有人法. 何得呵云

計有人法不得佛法味耶. 若見有人法不得

佛法味者. 何因緣故經說有八法耶. 答曰.

爲二. 初破無生死本際. 第二末後兩偈例破

無一切法本際. 初爲二. 一破無生死始終中

間. 是故於此中下. 第二破無生死. 就初又

二. 前偈明無始終. 次半偈辨無中間. 上半

明無始. 下半辨無終. 此則是申佛經明無始.

以破外人計生死有始. 卽是破本際. 問小乘

人亦言生死無始. 破於有始與論主何異. 答

論主解說無始有四意. 一者小乘人言有生

死長遠始不可知. 論主申佛意. 佛經說無始

者非是有生死長遠故無始. 明生死始不可

得. 卽是生死無有根本. 二者佛意明無始者.

卽是兩捨明其無始者. 辨其無有始非謂有

無始. 故始與無始五句不行. 卽令悟入實相.

三者佛經明無始卽無有終. 亦無中間. 如樹

無根亦無枝葉. 以無始及中間故無生死. 亦

無終故無涅槃. 卽顯六道本不生. 今不滅

不生死不涅槃. 而大小乘人不解此意. 四

者復得說生死長遠. 令大小乘起厭離懃習

觀行斷諸煩惱也. 問云. 何是始終. 答大乘

人云. 無明初品爲生死之始. 金剛心爲生死

之終. 然復有生死之始. 是涅槃之終. 涅槃

之始爲生死之終. 生死之終爲大涅槃之始.

涅槃之始爲生死之終. 生死之始爲涅槃之

終者. 據迷情辨之. 1載起一念有所得心則是

下	欄

生死之始. 而正觀不現故是涅槃終. 若得一

念正觀則是涅槃之始爲生死之終. 今總問

之. 爲待終故言始爲不待耶. 若待終爲始者.

無明初念未有金剛心. 何所待耶. 若初念有

金剛心則始終便□. 云何成始終耶. 又金剛

心無復無明初品. 何所待耶. 若有初品則無

金剛心. 令誰待耶. 是故當知無有始終也.

第二半偈破中間易知. 卽是破中義. 本對偏

病. 是故有中. 若無二邊何中可得. 如是生

死涅槃眞之與妄義皆例然. 然佛直唱無始

一言. 約今論文乃破四執. 旣言無始卽破始

也. 二旣言無始. 始無故言無始. 非謂有無始.

卽破無始見. 三者旣始無而無始亦無. 卽無

終破於終見. 四者二分旣無. 亦無中間往來.

破中間見. 旣破四見卽令人悟入實相. 得解

脫生死也. 龍樹申佛說無始意. 如此而今

大小乘學人□不識佛說無始意. 豈可與論

主諍耶. 像法決疑經云. 末世法師如文取義.

違背實相卽其事也. 是故於此中下第二段

破生死. 所以破生死凡有二意. 一總釋無始

終中間義. 若有生死可有始終中間. 竟無生

死何有始終. 二正爲釋無中間義. 涅槃經云.

生死本際凡有二種. 一者無明. 二者有愛.

是二中間則有生老病死. 故今三門心生死

不得. 釋無中間也. 就文爲三. 初半偈總標

三種無. 次釋三無. 後結三無呵外說有也.

次三偈釋三無爲二. 初二偈釋生死非前後

義. 次一偈釋生死非一時義. 初偈破前生後

死. 上半牒. 下半破. 問云何爲生死答就四

經數:一八二四

經名:中觀論疏卷第七本

頁數:一○二

上	欄

有明義. 一本有. 二死有. 三中有. 四生有. 本

有者百年之陰也. 死有一刹那死陰也. 中有

者中陰也. 生有者一刹那受正生也. 二就十

二因緣明生死者. 識支一刹那爲生. 第二刹

那便屬老死也. 識支是實生. 坐草初出胎是

世俗生. 所以初破前生後死者. 蓋是物之常

理. 如成實者云. 無明初念託空而起. 此但是

生. 爾前未有死. 涅槃經云. 功 德天喩生. 生秤

爲□故生在前. 黑闇女譬死. 死喩於妹煜在

後故也. 不老死有生者. 法應先老死而後生.

今不老死云何有生耶. 不生有老死者. 若老

死不因緣有亦此生之後應無老死. 又得是

□. 若不老死而有於生. 亦應不生而有老死

也. 次偈上半牒. 下半破. 初句明無因者. 生

是死因故也. 第二句直呵之. 旣本來不生何

有老死. 第三偈破一時. 上半牒而總非. 下

半作無因果義. 無因有二. 一無兩法可以爲

因. 如生時有死. 死時於生則無生可爲死因.

死亦爾. 此是理奪明無因. 二縱生死. 一時

□如牛二角不相因. 長行具二無因. 初文是

兩無爲無因. 從若一時下縱有明有不須相

因也. 若使初後共下. 第三一偈結三無. 而

呵外謂有. 上半結無. 下半呵有. 問大小乘經

俱明有生老死. 論主何故呵之耶. 答論主申

佛意. 佛意說生老死者. 如三相品. 諸賢聖欲

止其眞倒. 故說. 語言雖同其心則異. 佛是

不言有生死故生死. 令其因生死悟不生死.

而惑者封執定有生死. 故不識佛意所以呵

之. 復次下第二兩偈例破諸法. 爲二. 初偈引

中	欄

法. 次偈破法. 破法二意. 一明無始終中間. 二

例不得前後一時也. 人謂因前果後. 旣未有

果前是誰因. 人前法後等亦作此破也

中觀論疏卷第六(末畢)

中觀論疏卷第七(本)

釋吉藏撰

苦品第十二

上云無生死及無本際. 外云. 經言生死是若

涅槃爲樂. 今旣有苦卽有生死. 若有生死必

有始終中間也. 二者明如來初生卽唱三界

皆苦. 故知此說是佛敎之原. 今旣有斯敎. 卽

知有苦. 有苦故則有生死. 若無生死者佛說

何物苦耶. 三者原論主所以破者. 必欲拔衆

生苦與衆生樂故耳. 若不欲拔苦與樂何事

破耶. 旣欲拔衆生苦. 苦卽是生死. 不應言

無衆生及以生死. 四者欲釋諸大乘甚深要

觀如大品云. 色非常非無常非苦非樂. 又

如淨名云. 五受陰洞達空無所起是名苦義.

菩薩解苦無苦. 是故無苦而有眞諦. 故說此

品. 五者欲拔衆生苦與衆生樂故說此品. 若

實見有苦則不可離苦. 良由解苦無苦方能

離苦. 問云何名苦耶. 答釋迦一化略有三門.

初明一苦. 次明三苦. 後明八苦. 言一苦者

佛初生墮地卽行七步. 一手指天一手指地

而說偈言. 天上天下唯我爲尊. 三界皆苦

何可樂者. 此卽一苦敎也. 問云何名一苦耶.

下	欄

答一云三界皆有苦受故皆是苦苦. 成論云.

三界皆有苦受但重輕爲異耳. 二云三界皆

一行苦成. 以行苦故一切皆苦. 三云總說衆

苦名爲一苦. 故法華云. 三界無安猶如火宅.

常有生老病死憂患. 以三界內有此患名爲

一苦. 衆事分阿毘曇欲界名苦苦. 色界名壞

苦. 無色界有行苦. 以三界具於三苦故云三

界皆苦也. 問何故爾耶. 答依毘曇義. 欲界

有苦受故云苦苦. 色界無苦受但有樂受. 而

樂受壞時生苦名爲壞苦. 四色界無復形質

壞義不顯. 但爲無常遷役. 故云行苦. 此一

苦敎也. 次說三苦者. 有二種三苦. 一僧□

人明苦如百論疏出. 二涅槃經云. 苦受者名

爲苦苦. 餘二受者壞苦行苦. 諸師穿鑿異論

紛□. 竟未有知其門者. 今僅依俱舍論三藏

所說. 言苦受生時苦住時苦滅時樂. 以苦受

生住二時皆苦. 故與苦苦之名. 樂受生時樂

住時樂唯果報壞時苦. 是故樂受名爲壞苦.

捨受生住壞三時苦義□皆不彰. 但爲無常

所遷. 是故捨受稱爲行苦. 成論師云. 隨地

判者三塗是苦受爲苦苦. 人天至三禪是樂

受爲壞苦. 四禪至悲想非非想爲捨受. 是行

苦. 隨義判者一一地具三苦. 但上二界三苦

輕. 下界苦重耳. 智度論云. 上界死苦甚於

人間. 故知上界亦有苦受. 不同數人上界□

無苦受. 若見親緣發樂受. 若睹怨憎起苦受.

非怨非親生捨受. 此三緣發三受也. 如寒遇

火爲樂. 轉近燒則苦受. 二中間爲捨受. 但

一火緣具生三受. 次八苦敎者. 十月處於胎

經數:一八二四

經名:中觀論疏卷第七本

頁數:一○三

上	欄

獄備受煮燒. 初生之時冷風觸身與地獄無

異. 名爲生苦. 法華經云. 髮白而面皺齒疏形

枯竭. 念其死不久名爲老苦. 一大不調百一

病. 總四大乖反四百四病稱爲病苦. 夫死者

天下之極悲也. 刀風解形身離神逝名爲死

苦. 父東子西兄南弟北名愛別離苦. 所不愛

者而共聚會名怨憎會苦. 所覓之事而不遂

心名心不得苦. 有斯五陰衆苦熾盛名五盛

陰苦. 又此五陰盛貯衆苦名五盛陰苦. 問

八苦云何攝三苦. 答涅槃云. 生具五種則生

中具含三苦. 老病死細論具三苦. 粗判有行

壞二苦. 死與愛別離是壞苦. 怨憎會是苦苦.

心不得有二. 一心善法不得此壞苦. 二惡法

未離是苦苦. 此招提釋也. 若以俱舍論三苦

釋之則可知. 此八苦中以有苦受必具二苦.

則知八苦皆具三苦. 但解苦數論不同. 數

人言. 色心等三聚皆苦. 所以然者. 一切有爲

之法皆欲樂住. 今爲無常切之. 是故皆苦也.

若成論云. 唯心是苦. 餘二聚無苦. 而經說

色皆苦者. 此是苦具故名苦耳. 數人雖云色

心皆苦然有漏之法爲無常切故苦. 以無漏

爲無常切則順於涅槃故不苦也. 成論明有

漏無漏皆悉苦也. 依後文外道明苦最狹. 唯

苦受是苦. 問生死爲有樂爲無樂. 答開善云.

生死實是苦都無樂. 但於苦法中橫生樂想

言有樂耳. 莊嚴云. 生死中雖無實樂而有虛

樂. 虛樂者雜行苦故. 取相感無常. 善則感

樂. 今以取相善感樂故樂是虛也. 然二師明

樂雖異同言生死有實苦也. 俱舍論云. 生死

中	欄

有樂但樂少苦多. 故云皆苦耳. 迦○延用此

義. 婆沙四十二卷問云. 陰中有樂不. 若有者

何故不說樂耶. 若無者云何佛說三受. 答應

作是說. 陰中有樂. 但樂少故. 如毒甁一□蜜

墮中. 不以一□蜜故說爲蜜甁. 以毒多故說

爲毒甁. 又解. 實無有樂故但說苦諦. 而說

有三受者. 受重苦時望輕苦爲樂耳. 如受地

獄苦望畜生苦爲樂. 此二師與開善莊嚴異.

開善莊嚴諍虛樂有無耳. 今諍實有樂實無

樂也. 今言破者. 物之大患莫過於苦. 九十

六術皆競心離不達其因生四種謬. 五百異

部雖識苦因未窮其本封執定性. 則苦果不

息更造苦因. 今欲示其因緣之苦無有定性.

令苦果得息不起苦因. 故云觀苦品. 此品十

偈開爲三章. 初一偈總非四計. 第二八偈釋

破四計. 第三一偈例破諸法. 初偈上半牒.

下半總非. 但釋四計凡有二種. 一計人四. 二

計法四. 人四者外道四計. 一云苦自作還是

身內之我作此苦. 二云大自在天造作六道

之苦名爲他作. 三云劫初之時先有一男一

女生一切衆生. 卽是共作. 四云自然有此苦

果名無因作. 二者世俗人云. 我自作罪我自

受苦. 又云. 我不起過他人以苦加我名爲他

作. 三云由我起過故他加我苦. 名爲共作.

四云不覺自他所作而苦無端生. 名無因作

法. 四者有言. 五陰苦自體從自體生自體.

如從火性生火事爲自作. 有言. 五陰苦從前

五陰生名他作苦. 有言. 共作從前五陰後有

自體. 故是名共作. 無明初念託空而起. 是

下	欄

無因作. 下半云. 於果皆不然者. 四作爲因果

卽是苦. 法華經云. 諸苦所因貪欲爲本. 今觀

苦從緣生則無自性. 便入實相斷於貪欲. 故

諸苦不生. 問爲無苦果故於果不然. 爲乖苦

果故不然耶. 答具二義. 一者上四句不識苦

果故云不然. 二者論主正因緣生苦. 因緣生

苦卽寂滅性. 故明無苦. 具此二也. 次八偈釋

破爲二. 初七偈釋不自不他. 次一偈釋不共

不無因. 七偈爲三. 初兩偈明法不自他. 次

三偈明人不自他. 第三兩偈結人法不自他.

兩偈爲二. 初偈明法不自作. 次偈明法不他

作. 初偈云. 苦若自作則失因緣義. 下半釋

云. 此五陰從前五陰生. 云何名自作. 若自作

應自生. 第二偈云. 若言從前五陰生後五陰.

名他作者. 不然前五陰是因. 後五陰是果.

因果豈得言他. 故非他作. 若言是他則非因

果義也. 問曰自作者是人下. 此三偈明人不

自他. 三偈爲二. 初偈明人不自. 次兩偈明人

不他. 前二偈破法通破數論. 今不破數. 以

數不計人故. 但破外道成論異部明人作. 此

中三偈大意甚易. 直明陰外無人誰自作作誰

他作耶. 若陰外有人可許此人自作他人作

耳. 問陰外無人可言不自他作. 若許卽陰爲

人得有自他作不. 答若許卽陰爲人者. 此猶

是陰耳. 上已破陰不自他竟. 故不須破卽陰

自他. 若苦他人作. 此二偈破他人作. 兩偈爲

二. 初偈明陰外無人誰受苦耶. 第二偈明陰

外無人誰授苦耶. 復次自作若不成此下. 二

偈結破自他. 初偈結人不自他. 次偈結法不

經數:一八二四

經名:中觀論疏卷第七本

頁數:一○四

上	欄

自他. 初偈上半就相待門. 下半就相卽門. 相

待門者待自故有他. 自旣不成他亦不成也.

相卽者他於他卽是自. 復次苦不名自作. 此

明法不自他. 上半破自. 下半破他. 法不自作

法者. 擧例. 如刀不自割眼不自見. 苦豈自作

耶. 下半明彼無自體者. 彼於彼卽是自. 若有

彼之自體可言彼. 旣無彼自體豈有彼作耶.

問曰下此生第二段一偈. 破共作及無因作

易見也. 復次非但說於苦者. 此是品第三一

偈例破餘法也. 此偈不破數人苦義. 數人明

有漏五陰是苦. 若破苦竟卽有漏法盡也. 今

外山木等皆有漏. 故今爲成論人明唯心是

苦色及無作非苦. 成實師有二釋. 一云識想

二心未有苦. 至受方有苦. 次云識相二心已

有苦. 但判受陰在第三耳. 而二師同明色無

作非是苦但是苦具耳. 外道人唯苦受是苦.

樂受等非苦. 此二人明苦旣狹. 是故破苦竟.

更須例破餘非苦法也

行品第十三

三義故生. 一者上觀苦卽破於果. 今破行謂

空其因. 以衆生起於三行感三界果. 如起罪

行報生三途. 若起福行生彼人天. 作不動行

生色無色界. 以是義故知行是因也. 二者釋

上苦義. 有爲之法所以苦者. 良由流動起作

生滅所送. 是故爲苦. 今旣有生滅之行當

知有苦. 三者自因緣品已來破實有人法. 今

此品洗其虛妄人法. 外執云. 實人實法乃不

可得. 虛妄人法斯事不無. 以對生死虛妄人

法故有出世眞實人法也. 問行但是因亦通

中	欄

果耶. 答具有二義. 若以流動起作念念不停

以釋行義. 則一切有爲莫問因果□秤爲行.

是故經云. 諸行無常是生滅法也. 二者善惡

等因將人常行生死名爲行. 問此品云諸

行名五陰. 爲是因行爲是果行. 答五陰名行

具有二義. 一者五陰從義行所生故名爲行.

二者卽此五陰生滅起作故名爲行. 問十二

因緣行支五陰內行陰此有何異. 答十二因

緣行支但是因行. 五陰中行陰具有二義. 一

者行陰起作善惡之因名爲行. 二者除四陰

以外一切有爲法. 皆攝在行陰中. 故名爲行.

如雜心云. 有爲法多故一行陰非餘. 問觀行

與業品何異. 答業品但破其因. 此章通觀流

動之行. 是故異也. 復有三種行. 出入息爲

身行. 覺觀爲口行. 受爲意行. 通言行者凡有

四種. 一修習名行. 則萬行善法是也. 二造作

名行. 通善惡三性. 三無常起作秤行. 通因

果三聚三性等. 四行緣名行. 但是心用. 問

有階級次第不耶. 答影師云. 行有三階. 思是

眞行身口爲次. 以思正能造故名行. 身口由

思能起作業. 名之爲次. 餘有爲法二因緣名

行. 一從行生. 二當體生滅所遷. 是其末事

故名爲行. 今品通觀一切行不可得. 故云觀

行品. 開品三段. 初破外人有虛妄人法. 第二

破外人執有空義. 第三段空有非空非有一

切皆破. 就初有四. 一立二破三救四破救. 就

初立義中又二. 上半引經下半立義. 問虛□

與妄取何異. 答虛□約境妄取據情. 所見者

不實名爲虛□. 十八部內有二部. 初名一說

下	欄

部. 謂生死涅槃同是假名不實故名一說. 從

大衆部出也. 二出世部明世間法從虛妄因

生是故不實. 出世間法不從虛妄因緣名爲

眞實. 若據卽時人義約四諦論之. 苦集是虛

妄因果故名虛妄. 道爲實因滅爲實果非是

虛妄. 若爲無爲分者. 三諦未勉有爲故是虛

妄. 滅諦無爲非虛妄也. 又舊地論師以七識

爲虛妄八識爲眞實. 攝大乘師以八識爲妄

九識爲眞實. 又云八識有二義. 一妄二眞.

有解性義是眞. 有果報識是妄用. 起信論生

滅無生滅合作梨耶體. 楞伽經亦有二文. 一

云梨耶是如來藏. 二云如藏非阿梨耶. 此

一品正是破地論人義. 不破數論等. 數論等

不明有爲人法皆是妄謂所有也. 下半立義

如文. 答曰下第二論主破. 兩偈爲二. 初偈釋

經對其上半. 第二破立對其下半. 初偈申經

者. 明佛爲破實有人法之見故明無有實. 但

是虛妄相謂有耳. 此意在無實不在有虛. 汝

云何不領無實反存有虛耶. 若言有一豪可

取者則道理是有. 云何爲虛妄. 以其名爲虛

妄故無一豪可取. 旣無一豪可取是則爲空.

然本對妄有眞. 在妄旣無. 寧有眞實. 卽時攝

大乘師等亦聞妄卽作妄解. 如釋地持八妄

義等. 今詳論主申佛說虛妄有四意. 一者破

計有實人法病故說妄. 生死中無有實人法

但是妄耳. 二者如十地師等. 聞妄作妄解. 乃

無有實人法而有虛妄人法. 論主申佛意云.

旣言虛□何所有耶. 佛說此者欲示空. 三者

佛說虛□旣不存空. 四者非但不存空有亦

經數:一八二四

經名:中觀論疏卷第七本

頁數:一○五

上	欄

不存非空有. 一切無所依得令悟實相. 今聞

妄作妄解. 但得妄言耳. 不解妄意. 佛說苦亦

有四意. 一破樂. 二不存苦. 三不存空有. 四一

切無依. 長行爲三. 一略釋偈二廣釋三總結.

初如文. 諸行名五陰下. 第二廣釋偈本. 就文

爲二. 第一明諸行空卽作二諦觀. 次明得益.

初又二. 前總明所觀之行空. 次別觀行空. 總

中四義故空. 一虛□故空. 此明境無實. 二妄

取故空. 此心不實. 此二依名釋是空. 次一不

住故空. 若有住則有物無住則無物故空. 四

無自體. 無自體故空. 後兩約義故空. 初如

文. 何以故第二別觀五陰行空卽爲五別. 就

觀色陰空爲二. 一正破二總結破. 正破爲

二. 初就無常門破. 次就一異門破. 無常破

有二. 前就粗無常門破. 以十時改變故無定

性. 故知色空. 如色念念不住下. 第二細無常

門破. 所以就無常義破者. 無常是入空之初

門破病之要術也. 明論主解無常與他異. 他

明無常無有於常而有無常. 故是有物不空.

論主明無常者無有於常. 卽是無物. 所以空

也. 又有物暫住可言暫有. 以不住故則無.

是故空也. □兒色爲卽是下第二就一異門

破. 又開五別. 一破. 二救. 三破救. 四重救. 五

重破. 就初爲四. 初定開. 二俱有過下第二總

標有過. 何以故下第三作難. 是故二俱有過

下第四總結. 作難之中前破一. 次破異. 大

意爲言. 若老少是一則墮常過. 老少若異則

墮斷過. 常則應□是少遂無有老. 無老亦無

少. 斷則失於父子乖世俗法. 問何故次無常

中	欄

後有一異破耶. 答有二義. 一者外人云. 雖具

粗細二種無常終有色陰. 是故今明. 一異心

色不得則無色陰. 二者無常門破通大小乘.

小乘亦言. 色是無常而有. 無常之色不空.

是故今明. 一異心色不得. 前擧無常門破色.

明色非是常. 今就一異門破色. 明色非無常.

破色是常破外道義. 破色無常破小乘義. 故

般若云. 色非常非無常. 如是習者與波若相

應. 問色一異破誰義耶. 答一破僧□義異破

衛世義. 又一門破色破轉變部卽大衆部義.

異門破色破上座部義也. 問曰色雖不定下

第二外人救義. 救意云. 色具二義. 一念念

生滅. 二者相續. 賀念念滅無有一色及以常

過. 老少始終相續名爲一色. 故無有異及以

斷過. 豈失父子乖世俗法耶. 成實師釋相續

有二家. 一接續. 二補續. 接續有三釋. 一開

善云. 前念應滅不滅. 後念起. 續於前念作假

一義. 故名爲續.  莊嚴云. 轉前念爲後念. □作

後念起續前耳. 如想轉作受. 故言受與想續.

實無別受以續想也. 次琰師云. 想起懸與受

作一義故云續耳. 次補續假. 是光宅用. 舊

云. 莊嚴是卷荷假. 開善燈擔假. 光宅是水□

補續假. 此中通是三家義. 別正同開善前滅

後生故不一. 相續轉作故不異. 答曰下第三

破救. 大意但問前念. 前念若滅則有能續無

所續. 若無所亦無能. 前念不滅後念不生.

有所續無能續. 無能亦無所. 又前念不滅何

須後續. 又若前念滅還墮異斷. 如其不滅終

是一常. 此破意於理已足. 但成實者不受斯

下	欄

破云. 當前念時有其兩力有應滅力有應轉

力. 應滅力自滅. 應轉力自轉. 故擧體滅擧體

轉. 今作三節破之. 初問汝識乃有兩力. 今想

爲續汝滅爲續汝不滅. 若滅何得論續耶. 若

續不滅者識旣不滅. 想何由得起來續識耶.

次問前一念識爲是一體爲是兩體. 彼答只

是一體. 今問若只是一體者. 有想旣其轉者

則將汝轉去. 何得有滅. 不爾滅力將滅去.

那得有轉耶. 其云轉者自轉滅者自滅. 若爾

者則有兩體便不相開. 何得是一法耶. 三者

汝識想是兩法共續爲一假. 故假是有. 今言

識想是兩不滅法. 相續成一不滅法不耶.

若爾旣假常在不滅也. 問曰下第四重救.

救意云. 不說滅不滅則離上滅不滅二過. 但

前色不住故非常非一. 復相似相續而生故

非斷非異. 無上過也. 又不暫住故非不滅.

能生相似故非滅. 答曰下第五重破救. 則

有定色而更生者. 觀此破意非是破補續義.

若立補續義前色. 去後色補. 則有二過. 一

者墮上無父子失. 前子色去後子色來則非

復前子. 豈非失父子耶. 二者復有墮千萬

種色. 一色去一色來豈不千萬. 而今乃云

則有定色而更生. 向但云前色不住後相似

生不住之色. 此言猶濫. 或可轉來現在. 或

可謝於過去. 若轉來現在. 豈非定色而更生

耶. 復言後相似生則有千萬種色. 以前色不

住則是定色更生. 後相似生則有千萬種色.

破前二句有此二文也. 又旣有千萬種色. 卽

千萬身千萬種人. 不名相續始終爲一色一

經數:一八二四

經名:中觀論疏卷第七本

頁數:一○六

上	欄

身一人也. 如是一切處下第二總結. 又開五

別. 一法說門結. 如芭蕉下第二譬說門結. 如

是智者下第三重就法說門結. 如燈二下第

四重就譬喩門結. 是故色無定性故空下第

五總結也. 世俗言說者此爲釋疑故來. 疑云.

若無色者經何故說耶. 是故釋云. 隨俗說耳.

非實有也. 問云. 何爲世俗言說有耶. 答佛

說虛□妄取實無此物. 但隨世俗人强作色

名耳. 問若爾世諦唯有名耶. 答於俗人有名

物. 聖人亦無有名. 隨俗作名耳. 受亦如是

下第二次明觀受陰. 還應如上無常門一異

門破相續門說也. 但以覺故說三受在身者

此約凡夫. 有所覺知假違順等緣生於三受

故說有受耳. 想因名相生下第三次觀想陰.

又開爲三. 一法說. 如影下第二喩說. 想亦如

是下第三合喩. 破想陰正就無自性門. 前破

色陰就無常門也. 因名相生者. 因善惡名取

好醜相. 又因耳聞名因眼取相. 假緣而有.

無性卽空. 識因色下第四次破識陰. 就文爲

三. 初本無自性門破. 次就一異門路. 是故

當知下第三總結. 初如文. 但生以識塵下第

二一異門破. 識此人識爲卽識彼人識爲異

者. 更開二關責之. 若識此人識猶是識彼人

識者. 則始終一識墮於常過. 若識此人識非

識彼人識. 則今日識此人明日便不識. 以其

無復昨日識故復墮斷滅. 或言一或言異者.

莎提比丘言. 六道往還常是一識. 僧□言.

覺諦是常亦是一識. 薩婆多等明. 前識滅後

識生則是異識. 成實具一異義. 實法滅則是

中	欄

異識. 相續轉變名爲一識. 以實法念念滅故

勉常一過. 相續一故勉不識前人過. 今明若

假實義成可勉二過. 今假實不成則俱二過

也. 實法若滅則假無所續. 如其假續則實不

得滅. 故假成實壞實成假壞. 假壞亦無實實

壞亦無假. 一切不立也. 諸行亦如是下第五

觀行. 然五陰次第行在第四. 但此品旣稱觀

行. 欲廣破之故□在第五. 就文爲三. 第一

明身口意三行. 有二種下第二明淨不淨二

行. 或增或減下第三明行增減義. 就文爲三.

謂法譬合. 初是法說. 行陰乃含多法. 今正

取造善惡業名之爲行. 業能感果故名爲增.

受報極則減故名爲減. 如人有病下第二喩

說. 還喩上增減之義. 諸行亦如是下第三

合喩. 以明增減不定是故行空也. 因世諦故

得見第一義諦下. 自上已來總明觀五陰諸

行空義作二諦觀竟. 今第二明得利益. 佛說

五陰是行意令悟五陰空. 卽是因俗悟眞生

於波若得解脫五陰. 而今聞五作五解. 則不

得第一義不生波若. 云何斷煩惱得脫五陰

身耶. 又聞五作五解於五上更起愛見. 或言

一時或言前後. 互相立破則於五上重起煩

惱. 煩惱有業. 業故受苦. 此人故惑不除於

佛敎上更造苦因. 如此人不及不學問田舍

人也. 就文爲三. 初雙標眞俗二章門. 次釋

二門. 三結二門. 因世諦故者標世諦門也.

得見第一義者標眞諦章門也. 所謂無明緣

諸行者釋二章門也. 前明十二相生卽是世

諦也. 所以就十二因緣明世諦者. 欲顯十二

下	欄

相生根本由行故也. 經云. 十二因緣卽是十

二汲井. 以老死爲井唇. 無明爲井底. 無明

下有實相水. 所謂甚深甚深. 惑心始起名爲

無明. 無明漸次造行乃至老死. 從彼極深出

至淺處. 去水逾遠逾增枯竭. 故有憂悲苦惱.

從無住本立一切法亦爾. 聖人知因繩量水

因言量理. 故立十二之繩以汲波若水. 故云

因世諦故得見第一義. 問十二旣喩井. 云何

復喩繩. 答取十二言敎爲繩. 十二法爲井也.

問十二云何爲世諦見第一義. 答大小乘有

所得人聞十二作十二解. 此不識佛意. 佛意

說十二令悟不十二. 故以不十二十二爲世

諦. 十二不十二爲第一義也. 若得第一義諦

下第二釋第一義章門. 旣用十二因緣相生

名爲世諦. 知十二因緣空卽是第一義諦. 悟

第一義空卽十二因緣便滅. 不見第一義空

則是無明. 以無明故便起行乃至生老病死

憂悲苦惱. 此中明見諦思惟可通大小乘.

釋小乘見思三師不同. 一者依雜心明. 十

五心爲見道. 第十六心則屬修道. 成實師云.

第十六心猶屬見諦. 復有人云. 第十六心望

前屬前望後屬後. 大乘見道卽是初地. 二地

已去名爲修道. 就十使煩惱. 依毘曇宗可爲

三類. 五見及疑但是緣理煩惱. 貪瞋慢但是

緣事煩惱. 無明二分. 與五見疑相應及獨頭

無明則是緣理煩惱. 與上三使相應迷事無

明. 是緣事煩惱. 斷十使大開三位. 一者五

見及疑但見諦斷. 餘四惑開爲二分. 若從五

見疑後生則屬見道斷. 緣六塵起者屬思惟

經數:一八二四

經名:中觀論疏卷第七本

頁數:一○七

上	欄

斷. 大乘見思斷者經論不同. 依地持論明二

障三處斷. 初地至十地斷惑障盡. 初地至佛

地斷知障盡. 若約見思者. 初地所斷二障屬

見諦. 二地去斷二障屬思惟斷. 問今作此釋

與他何異. 答大小乘有所得人□言前有煩

惱斷之令無. 若爾皆是罪過人也. 大品云. 若

法先有後無. 諸佛菩薩皆有罪過. 今二門推

之實無所斷. 煩惱若有自體. 卽是本來是常.

常不可斷. 煩惱若無自體. 卽無煩惱可起.

何所斷耶. 而今言斷者. 只悟煩惱本不起是

名斷耳. 是故欲示空義故下第三總結. 復次

下前釋第一偈申經意竟. 此下生起第二. 次

明破立. 就偈爲兩. 上半借異相破性. 下半借

性破無性. 諸法後時變異故知無性. 上偈以

妄取故知無相. 無相故空. 今以無常故知無

性. 無性故空. 若有性者性是本有. 體卽是

常不應變異. 下半借性破無有性者. 本有於性

可有無性. 尙無有性. 何有無性. 此偈意多含.

上半破外道. 如僧□二十五諦從細至粗從

粗至細而體常有體卽是性. 下半斥內學. 又

上半破毘曇之性. 下半斥成實之假. 又上半

破有所得攝大乘師三性義. 下半破三無性

理也. 無性法亦無. 以此橫類萬義. 如破相

故說無相相旣無者. 何有無相理耶. 乃至破生

死故說涅槃破妄說眞. 妄旣不立何有眞耶.

若復言有一中道非眞非妄非生死非涅槃.

此亦是未悟耳. 如其了悟則藥病俱去. 則知

無去所去. 鈍根之流觸處皆著. 如前破外道

著邪常故說無常. 三修比丘更執無常復以

中	欄

常樂破之. 若悟者卽悟. 不悟者依常樂敎更

復保著故二處皆禁. 前禁於常後禁無常. 前

有斷首之令後有舌落之言. 故不應有所取

著. 問攝論親明有三無性. 今云何破之. 答天

親一往對破性故言無性耳. 而學人不體其

意故執三無性. 二者彼云無性者. 明其無有

性. 非謂有無性. 學人雖知無有性而謂有無

性. 故不解無性語也. 又如明世諦虛假無性

亦不解此語. 一者佛明無性卽無有體無有

物. 而人謂無有性實有於假體. 二者佛對破

性故言無性. 此是對治說非究竟語. 而人執

爲究竟. 三者明無有性. 非謂有無性. 五句

不依. 而人但住一句. 問曰下第三外人一偈

救. 上論主借變異破其性義. 外人今捉破作

立反難論主. 若其無性不應有異. 今旣有異

則應有性. 外人所以作計者. 其明性有二

種. 一者不異之性. 二者體性是異. 今雖無不

異之性而有體性之異也. 答曰下第四三偈

破救. 破救大意但破其異. 上以虛妄顯空而

變著虛妄. 今以後異顯無復著於異. 以彼執

異救性故今明無異則無性也. 三偈爲二. 第

一偈就有性無性門以破於異. 次兩偈就壯

一異門明無異性. 有性無性門破異者. 前偈

借異破性. 今還借性無性而破於異. 諸法有

性則定住無移. 不可令異. 又本有性卽本有

體. 不從緣合而有. 亦不假緣離而無. 故南

常. 常不可變異. 無性則無法體. 以何爲異復

次下第二就老壯一異門破無有異. 前是奪

門明無異. 今是縱門. 故開二關責之. 兩偈爲

下	欄

二. 初偈就二門破無異. 第二偈偏破其卽異.

初偈上半開二門總非. 下半釋二門. 問何故

云是法卽無異. 答上言後異. 老時卽是異

故名是法卽無異也. 壯不作老釋異法無異.

老不作老釋是法無異. 所以壯不與老異

者. 壯時無老. 與誰爲異. 老時無壯. 復與

誰異. 是故壯老不得有異. 此偈猶是三相

品中是法於是時不於是時滅. 是法於異時

不於異時滅. 亦應云是法於是時不於是時

異. 是法於異時不於異時異. 又如因緣品

不自生等四句. 今亦不自異不從他異. 問

曰若法卽異下此生起第二偈釋上二門無

異. 前問次答. 救意云. 眼見少年經日月卽

便變異. 豈非是法卽異. 此云卽異非上卽

異. 上卽異云老不卽與老異. 今明少經時

卽變異. 答曰上半明卽少無異. 下半明離少

無異. 汝若言是法卽異者. 乳應卽是酪. 米

應卽是飯也. 下半云離乳有何法者. 汝若乳

不卽是酪者. 離乳外唯有於酪可言酪作酪

耶. 又離乳外谷通亦得是酪. 亦得言餘物.

但使非乳卽以對是也. 少旣不作老者. 離少

之外唯只有老可言老作老耶. 他問年少經

時故便成老. 何故言無老. 答少經時者. 爲

猶是少爲非復少. 若猶是少少應卽是老. 若

非復少者便應老還作老也. 不爾用餘物作

老. 不爾用虛空作老. 又問少滅故作老. 不

滅作老. 滅則無少. 誰作老. 不滅則少在. 云

何作老. 問曰破是破異下品第二章次破空

義. 所以須破空者凡有二義. 一者論主上

經數:一八二四

經名:中觀論疏卷第七末

頁數:一○八

上	欄

申佛經說虛妄此欲示空. 外人卽云. 若爾應

有空也. 第二外人自起此迷. 我本立有實法.

汝旣破云. 無有定實人法. 但是顚倒虛妄耳.

次又破我虛妄人法明無人法. 若爾有虛有

實可言是有. 無虛無實則應是空. 故生此問

也. 所言破是破異者. 是名是法異名異法. 此

是上是法則無異異法亦無異之言耳. 又解

云. 是名爲性實人法. 異卽是虛妄人法. 旣具

破實之與虛. 故知應有空也. 答曰若有不空

法下一偈直作相待破之. 若有不空可待之說

空. 不空旣無何有空耶. 如空內名內空. 內本

不有. 何有空耶. 又前破性故說異. 而性無卽

異無. 今亦破異故言空. 異無空卽無. 又汝上

旣知實無故虛卽無. 今何得猶言有無故空

不無耶. 他問論主旣自云佛說示空. 今何

得言無空. 答佛一往對有故今言空耳. 一往

有去空亦去. 故不相違也. 亦應云. 若有於二

我可有二無我. 竟無有二我. 何有二無我. 若

有於三性可有三無性亦爾. 問曰下第三章

一切破也. 文爲二. 初問次答. 問有二. 一牒論

主前偈. 若爾者下第二外人難. 又開二. 初標

無待無執二章門. 次釋二門. 無有無空名爲

空空. 故對有之空名爲小空. 無有無空空有

俱破乃是大空. 如撥無二諦是大邪見也. 但

無相待者無待有之空耳不應有執者次標無

執章門. 實有無待之空但不許我執著耳. 若

有對下第二釋上章門也. 前釋無待次釋無

執. 有對者對有說空也. 無對者無待有之空

也. 相待無故下第二釋無執章門. 以無空相

中	欄

無有相故無相可取著也. 答曰下第二論主

破. 若就單空及以重空分破意者. 外人前云

破是破異應有空在. 此立單空. 謂主前偈破

畢空也. 次問曰明空與不空二種俱空. 俱是

立於重空. 今破其重空也. 若就十八空及獨

空義者. 外人前立十八空. 論主前偈破十八

空. 有十八不空可有十八空. 竟無十八不空.

云何有十八空. 次外人立於獨空. 何以知然.

智度論云. 十八空是相待空. 獨空是不待空

外人前立無相待義. 故知立於觸空. 今偈卽

是破於獨空. 上半序佛說空意. 明佛說單空

及與重空爲離諸見. 說單空爲離有見. 說於

重空爲破空見也. 佛說十八空爲破有見. 說

於獨空破於相待亦是破於空見. 下半明佛

不化者. 以著單空不可以單空化之. 又著重

空不可以重空化之. 著十八空不可以十八

空化之. 又著獨空不可以獨空化之. 故云佛

不化之. 問說空云何離愛見. 答衆生計有人

法故起愛見. 諸佛說人法皆空則無起愛見

處也. 問云何不化. 答向於有起愛見. 今於空

起愛見. 乃至於絶四句復起愛見. 是佛不化

也. 又序此偈意來者. 從因緣品至於此偈凡

有四節破意. 一者外人本立有實人法. 自上

已來心之無從. 二者觀行品初立有虛妄人

法. 論主心之亦不可得. 第三轉意外人云.

若無實無虛此卽是空. 便應有空. 論主答云.

旣無有法. 云何有空. 第四轉意外人復云.

無有無空乃是大空. 是故今云. 大聖說空本

離諸見. 若如此而著則佛不能化. 又有四

下	欄

門. 借異破性是無常門. 以空門破異是名空

門. 以相待破空是空空門. 復著空空是不可

化門. 以說此不可化卽以化外人也. 問論主

何故不云非待非絶非伴非獨以破之耶. 答

彼旣著非空非有. 聞說非待非絶非伴非獨.

彌復是空則轉更生著. 故不作此破之. 問智

度論釋菩薩住二諦中爲衆生說法. 爲著有

者說空. 爲著空者說有. 今旣著空. 何故不

說有化之. 答外人初本著有故言有實人實

法及以虛妄人法. 故不可以有化之. 今復著

空故不可以空化之. 長行前釋上半. 爲破二

事是故說空. 一破諸見二破諸愛. 此愛見通

內外大小. 若人於空下釋下半. 又開四別. 初

法說譬如下第二譬說. 如空下第三合譬. 若

離是空下明佛敎用空之意也

中觀論疏卷第七(本)

中觀論疏卷第七(末)

釋吉藏撰

合品第十四

所以有此品來者具於六義. 一者論主上明

諸法無待無絶. 外人1信之云. 若言有待有

絶. 不得應於波若心會實相. 今若能無待無

絶. 空有俱淨始得與實相合. 故今更破之明

旣無待絶豈有合散. 故大品云. 菩薩習波若

時. 不見合與不合亦不見應與不應. 乃名與

波若相應也. 攝論師立應身佛與法身相應

經數:一八二四

經名:中觀論疏卷第七末

頁數:一○九

上	欄

亦作此責之. 二者上來有四種著者皆由有

心作解. 所以故破著. 是故此品更復就事心

□身心及以人我竟不可得. 誰作解耶. 復以

何物生於著耶. 三者諸行名五陰. 五陰品

雖觀五陰空義猶未盡. 更就行門而觀□之.

合義唯是六情. 上六情品雖觀六情不可得

義亦未盡. 更就根塵和合心□無從. 故有此

品. 四者行品破無性五陰. 今破緣合根塵.

故上來已破其實有. 今破其假有. 問何故觀

六根不與六塵合耶. 答顚倒衆生謂根塵爲

二. 故根與塵合. 則生三毒煩惱. 煩惱故業

業則有苦果. 今觀根塵本自無合. 則煩惱不

生. 故無業苦. 五者上行品雖破異義. 但是略

破義猶未盡. 此品中廣破一切諸法異義. 所

以破異者. 合起於異. 無異故則無合. 故破

異也. 六者含識之流皆謂萬像爲異. 起於惑

障不得解脫. 今此品心一切法異義無從. 則

煩惱不起. 故有此品問誰計合耶. 答略有四

師. 一世間人常云六根與六塵合. 二外道情

神意塵四合生知. 三毘曇人云別有觸數能

和會根塵. 四成論義直明根與塵合無別觸

數. 今心合義無從. 故以目品. 品開爲二. 初

長行發起. 二偈本正破無合. 初又二. 前發

起品來意. 次問無合所由. 此品稱說曰者.

交言曰論. 直語名說. 此品旣重料簡六情品.

非正是外人乘前問後. 故稱說曰. 又上品從

虛實窮至破重空. 外人口眼不能救但心下

未悟. 論主懸取外心提起而破之. 故云說曰

八偈爲三初兩偈縱異奪合. 第二五偈正破

中	欄

無異. 第三一偈明無異故無合. 初又二. 前偈

明見等三法異故無合. 第二偈明一切法異

故無合. 三法異故無合者. 眼色是法. 見者

爲人. 人法旣異云何合耶. 就法中色爲其外

眼爲其內. 內外旣異亦無合也. 問世間外道

大乘小乘但明眼色異而合. 合者根塵相會

故言合耳. 今言異不合. 乃似正是外義. 何

名破耶. 答此有二義. 一者根塵體異無相到

義故無合. 若言懸合者. 旣不到近色與近合.

亦不到遠應與遠合也. 此中破異不得合. 成

實師假人與實異不得合. 心與眞諦頑境異

亦不得合. 攝論師應身體是無常與法身異

不得合. 長行爲五. 初釋偈本. 我或在內或

在外者. 佛法學人計我在身內. 如樹神依樹

無的別處. 復次下第二開二關責之. 所以開

二關責者. 上明三事異故無合. 外人不受

此難. 若三事無異是則無合. 正以三事異故

是則有合. 故重開二關責之. 又關爲五. 一

牒二定三總非四正難五總結. 文易知. 問汝

眼到方見火. 見火應燒眼. 又應見淵中魚石.

又應水漬眼也. 又數論云眼是離中知. 於他

何必爾. 如魚等夜不因明得見. 又大士眼根

入正受. 耳中三昧起. 有何定離合耶. 又持法

華經人鼻遙聞香. 三根何必定到方知. 又汝

言遙合則應遙到. 不可遙到亦不可遙聞也 .

又數論六識了六塵者. 汝若六根一識則一

根具六用. 六根六識則有□用. 問曰下第三

外人救義明四合生知. 已有知生則驗我情

塵意合. 故擧果證因. 答曰下第四破救. 就文

下	欄

爲二. 初指前破. 六情品中明三法無見. 一

眼不能見. 二色不能見. 三人不能見. 以無

見故是則無合. 旣其無合知則不生. 故云識

第四法無. 此則具破因果. 云何更以果證因.

又根品中無見無見者及以可見法. 今不應

言有四合以生知也. 今當更說下第二縱破.

又開五別. 一唱重說. 次牒外義. 次開二關定

之. 第四作難. 知無故下第五總結也. 如是

諸法中幻下長行第五擧喩曉之. 染與於可

染下第二偈明萬法異是故無合. 上半明染等

三法無合. 所以偏破染等無合者. 由眼見色

故起貪心. 前明眼見色尙無有合. 貪從何生.

故次破染. 又上明眼色無合則五根無合義.

今染等無合則意根無合義. 下半更類破兩

法. 餘入者謂耳等五入. 餘煩惱者瞋癡之流.

復次異法當有合者第二破無有異. 前借異

破合. 是故今次辨無異. 又合由異生異爲合

本. 今旣無異. 何所合耶. 又例如上品. 上品

明以後異破性. 外還捉異救性. 今以異明不

合. 外還執異救合. 是以二品俱有破異. 五

偈爲二. 初二偈總標無異. 第二三偈別釋無

異. 初又二. 前偈明三法無異. 還對上三法

無合. 第二偈明一切法無異. 對上一切法無

合. 文易知也. 問何故唱萬法無異. 答世間

外道小乘大乘皆言眼與色異. 故眼見色生

三毒及業苦. 今心異不得則三毒不生. 此是

大益也. 問曰何故無異下生起第二三偈釋

無異. 此中三偈其文甚易知. 而講者多有

異釋遂[&FFFF]#其文. 今直讀之使煥然易領. 次

經數:一八二四

經名:中觀論疏卷第七末

頁數:一一○

上	欄

三偈爲二. 初兩偈明無捲異. 次一偈辨無指

異. 明無捲異謂無總異. 辨無指異卽無別異.

夫論異不出總別. 總別無異則一切異空.

又無捲異明無果. 次無指異明無因. 異因果

攝一切法也. 又無捲異明無內學所計異. 次

無指異明無外道所計異. 內外總攝一切. 又

前亦是無因緣異. 次明無非因緣異. 亦攝一

切. 約成實義者. 前明無假異. 謂假人假柱.

次明無實異. 謂五陰四微. 以假實總攝一切.

初二偈又二. 第一偈明捲不與指異. 卽是果

不與因異. 亦是假不與實異也. 第二偈明捲

不與甁柱等異. 亦是果不與非因異. 夫論捲

異不出斯二. 斯二旣無則異義盡矣. 異因異

有異者. 異卽是捲異也. 因異者因五指異

也. 有異者有捲異也. 所以然者. 見指五知

捲一. 見指散知捲合. 見指是因知捲是果. 故

云異因異有異也. 異辭異無異者. 異卽捲異

也. 離異者離五指異. 無異者無捲異也. 若

法所因出是法不異因者. 上半爲外作因果

義. 今下半破之. 若果從因出則果不異因.

所以然者. 若因壞果存果可異因. 今因有

則果有因無則果無. 寧得捲果於因. 就捲指

作旣爾. 人望五陰柱與四微萬義皆類. 問上

明眼等三法無異. 今亦得擧眼等三法作之

以不. 答可具二義. 若望成實. 眼是果四大

爲因. 同捲指破. 若望毘曇. 眼亦是果四大

造之. 此亦是因. 雖非假實旣是因果. 亦同

捲指. 二者以眼望色異. 因色異故有眼異.

離色異無眼異. 若眼異從色異生. 從色生則

中	欄

眼不異色. 以眼是能見色是所見. 旣無所

見亦無能見. 能所之法有則俱有無則俱無.

不得言所見雖無能見猶有. 故所壞能卽壞.

當知能不異所. 又問眼色本來未曾同. 云何

得說異耶. 又問眼異因色異色異因眼異. 若

皆異卽皆眼皆色. 彼答良由眼異色色異眼

故有眼色耳. 云何作此難耶. 問汝眼異爲因

色異生. 爲因色異不生. 若異因異生. 則異

還待異長還待長. 若因不異生. 旣稱眼色.

云何不異耶. 又問異爲有別體. 爲無有別體.

若異無別體還指色爲體. 亦眼無別體還指

色爲體若眼自以眼爲體. 不以色爲體. 則異

自以異爲體. 不以色爲體. 又色有體可名異.

色竟無體. 云何有異. 又異指色爲體. 復復

以誰爲體. 體復有體卽無窮. 無窮則無體.

又異以色爲體. 只色是異. 見色應見異. 異是

法塵. 眼云何見. 若不見則色非是異. 應離

色別有異. 異應自有體. 又眼異在眼爲在色.

若在眼眼何所從. 異若在色此是色異. 何關

眼異. 又眼異不自異則一不一. 於甁然一.

還一於甁不一於柱. 則眼異還異於. 何得

在色. 又破若法所因出. 如因木生火. 火不

得還木. 若火還木從木出者. 火亦還水何不

從水出. 如因柱成舍不因空成舍. 故知空異

舍柱不異舍. 若俱異應俱成. 又生死涅槃凡

聖等異皆作此破之. 如因涅槃異故有生死

異. 離涅槃異無生死異. 眞妄等亦爾. 問曰若

有定異法有何咎第二偈破果不與非因異.

前問次答. 外云. 捲由指有. 捲可不異指. 捲

下	欄

不由柱有. 捲應與柱異. 故名定異法也. 答

中上半縱之下半奪破. 所言縱者. 若離五指

異有於捲異. 可將捲與甁柱等異也. 下半奪

者. 今離五指異旣無捲異. 將何物與甁柱爲

異. 如是五陰成人四微成柱悉作是破. 長行

二周釋. 前總就一切法釋. 後別寄捲指事釋.

問曰我經說下第二次破五指異. 具如前數

條目之. 初問次答. 問意爲兩初總出其所

是. 次別明其所是. 異相不從衆緣生者總出

所是也. 前二偈□是從因緣生義. 初偈捲由

指有捲不異指. 次偈捲從指有卽無捲可異

甁. 此□從因緣生故無有異. 今外人云. 我

經說異相都不從因緣生. 此應當有定異法.

無上破也. 分別總相下第二別出其所是. 總

相者捲也. 別相者五指長短相也. 異法者五

指體也. 由分別總捲故有五指長短別異. 由

指長短異相故有五指之法. 則是由指長短

知長短指. 故用指長短爲異相. 長短指名異

法. 問外旣云縱總相有別相從異相有異法.

云何名不從因緣生. 答曰下自作此破之. 但

外人義云. 從五指生捲由別成總. 故總從因

緣生. 以指別旣壞總捲亦壞故也. 不由總捲

生於別指. 以捲雖壞而指猶存故知不從總

相成於別相. 故知別相成於總相. 故知別相

不從因緣生. 此義與成實等假實義大同. 人

柱從微陰成. 微陰壞人柱卽壞. 微陰不從人

柱成. 人柱雖壞猶有四微五陰也. 偈上半破

無異相. 下半明無異法上半開二關責之. 汝

以指長短爲異相. 長短指爲異法. 故以指